rejauldu/bengali-wikipedia huggingface dataset:
রয়্যাল রাম্বল একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।http://www.wwe.com/shows/royalrumble/history/1988115/ এটি রয়্যাল রাম্বল কালানুক্রমিকের অধীনে প্রচারিত দ্বিতীয় অনুষ্ঠান ছিল। এই অনুষ্ঠানটি ১৯৮৯ সালের ১৫ই জানুয়ারি তারিখে মার্কিন যুক্তরাষ্ট্রের টেক্সাসের হিউস্টনের দ্য সামিটে অনুষ্ঠিত হয়েছে। এটি দ্য সামিটে অনুষ্ঠিত ডাব্লিউডাব্লিউএফ-এর সর্বপ্রথম অনুষ্ঠান ছিল।  প্রাক-প্রদর্শনে দুইসহ মূল অনুষ্ঠান মিলিয়ে সর্বমোট ছয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে বিগ জন স্টাড রয়্যাল রাম্বল ম্যাচে সর্বশেষ টেড ডিবিয়াসিকে নিষ্কাশন করার মাধ্যমে ম্যাচটি জয়লাভ করেছে। অন্যান্য শীর্ষস্থানীয় ম্যাচে, রকিন' রবিন ডাব্লিউডাব্লিউএফ নারী চ্যাম্পিয়নশিপের জন্য আয়োজিত একক ম্যাচে জুডি মার্টিনকে এবং হাকু হার্লি রেসকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউইয়ের লেখকদের দ্বারা পূর্বনির্ধারিত ছিল।  পটভূমি রয়্যাল রাম্বল হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জানুয়ারি মাসে অনুষ্ঠিত হয়। "গ্রীষ্মের সবচেয়ে বড় আয়োজন" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো রয়্যাল রাম্বল অনুষ্ঠিত হয়েছে।  এই অনুষ্ঠানটি রয়্যাল রাম্বল ম্যাচের নামে নামকরণ করা হয়েছে, যা হচ্ছে এটি একটি পরিবর্তিত ব্যাটল রয়্যাল যেখানে কুস্তিগিরগণ একই সময়ে রিংয়ে কুস্তি শুরু করার পরিবর্তে একটি নির্দিষ্ট সময় পর পর প্রবেশ করে। রয়্যাল রাম্বল ম্যাচের ধারণাটি তৈরি করেছিলেন কুস্তিগির প্যাট প্যাটারসন, যেখানে ৩০ জন কুস্তিগির ১ হতে ৩০ নম্বর পর্যন্ত ধারাবাহিকভাবে ম্যাচে প্রবেশ করে। ১ এবং ২ নম্বর কুস্তিগির ম্যাচটি শুরু করে এবং অন্যান্য কুস্তিগির প্রতি দুই মিনিট পর পর ম্যাচে যোগদান করে। একটি সাধারণ ব্যাটল রয়্যালের মতো, কুস্তিগিরগণ রিংয়ের উপরের দড়ির উপরে দিয়ে উভয় পা মেঝে স্পর্শ করানোর মাধ্যমে তাদের বিরোধীদের নির্মূল করতে পারে। সকল কুস্তিগিরদের নিষ্কাশন করার পর অবশিষ্ট কুস্তিগির এই ম্যাচের বিজয়ী হন।  ১৯৮৯ সালের এই অনুষ্ঠানটি রয়্যাল রাম্বল কালানুক্রমিকের দ্বিতীয় অনুষ্ঠান ছিল, যা ১৫ই জানুয়ারি তারিখে মার্কিন যুক্তরাষ্ট্রের টেক্সাসের হিউস্টনের দ্য সামিটে অনুষ্ঠিত হয়েছে। এই অনুষ্ঠানটি ঐতিহ্যগতভাবে মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।  তথ্যসূত্র  বহিঃসংযোগ     ১৯৮৯ রয়্যাল রাম্বল বিষয়শ্রেণী:জানুয়ারি ১৯৮৯-এ মার্কিন যুক্তরাষ্ট্রে ঘটনা বিষয়শ্রেণী:১৯৮৯-এ টেক্সাস বিষয়শ্রেণী:হিউস্টনে ঘটনা বিষয়শ্রেণী:হিউস্টনে পেশাদার কুস্তি
বালিয়াকান্দি ইউনিয়ন বাংলাদেশের রাজবাড়ী জেলায় বালিয়াকান্দি উপজেলার একটি ইউনিয়ন। এটি বালিয়াকান্দি উপজেলার সদর হিসেবে পরিচিত। বালিয়াকান্দি সদর ইউনিয়ন হওয়ার কারণে রাস্তা ঘাট উন্নত ও স্কুল, কলেজ এবং অনার্স লেভেলের একটি কলেজ রয়েছে। ।   ভৌগোলিক উপাত্ত   বালিয়াকান্দি ইউনিয়নের পূর্বে জামালপুর ইউনিয়ন, দক্ষিণে জঙ্গল ইউনিয়ন, উত্তরে নবাবপুর ইউনিয়ন ও পশ্চিমে নাড়ুয়া ইউনিয়ন। এটি সকল ইউনিয়নের মধ্যভাগে অবস্থিত।  গ্রাম এই ইউনিয়নে নিন্মলিখিত গ্রাম রয়েছে:  বালিয়াকান্দি  শালমারা  বড়কানাবিলা  চামটা  ভীমনগর  তালতলা  ইরশালবাড়ী  পাইককান্দি  নিশ্চিন্তপুর  দেওকোল  খোদ্দমেগচামী  জাবরকোল  দূর্গাবর্দ্দী  বকচর  ছোটকানাবিলা  বাউনী  বালিয়াকান্দি  পশ্চিম মৌকূড়ী  পূর্বমৌকূড়ী  জনসংখ্যা এই বালিয়াকান্দি ইউনিয়নে মোট ত্রিশ হাজার লোক বাস করে । এখানে হিন্দু মুসলিম ধর্মের লোক বাস করে।  শিক্ষা বালিয়াকান্দি ইউনিয়নে একটি অনার্স ও ডিগ্রি কলেজ রয়েছে।  তথ্যসূত্র  বিষয়শ্রেণী:বালিয়াকান্দি উপজেলার ইউনিয়ন
বামনগাছি রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ বনগাঁ রেলপথের একটি রেলওয়ে স্টেশন । এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার বামনগাছিতে অবস্থিত।   অবস্থান  বামনগাছি রেলওয়ে স্টেশন উত্তর চব্বিশ পরগণা জেলার বামনগাছিতে অবস্থিত। এই স্টেশন থেকে  পরবর্তী স্টেশন হল - দত্তপুকুর রেলওয়ে স্টেশন এবং পূর্ববর্তী স্টেশন হল - বারাসাত জংশন রেলওয়ে স্টেশন।   ইতিহাস  ১৮৮২-৮৪ সালে বেঙ্গল সেন্ট্রাল রেলওয়ে কোম্পানি  দমদম থেকে খুলনা পর্যন্ত একটি রেলপথ নির্মাণ করে। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং বনগাঁ স্টেশনের মধ্যে যাত্রী রেল পরিষেবা চালু রয়েছে। শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। এর পর  শিয়ালদহ  বনগাঁ রেলপথকে শিয়ালদহ রানাঘাট রেলপথের সঙ্গে সংযোগ ঘটাতে ১৮৮২-৮৪ সালে বেঙ্গল সেন্ট্রাল রেলওয়ে কোম্পানি রাণাঘাট বনগাঁ রেলপথ নির্মাণ করে।  রেলপথ  বামনগাছি রেলওয়ে স্টেশনটি কলকাতা জেলা ও উত্তর চব্বিশ পরগণা জেলার মধ্যে বিস্তৃত শিয়ালদহ বনগাঁ রেলপথের মধ্যে অবস্থিত। এই রেলপথটি শিয়ালদহ থেকে দমদম পর্যন্ত ৪ টি, দমদম থেকে বনগাঁ পর্যন্ত ২ টি রেললাইন বা রেল ট্র্যাক দ্বার গঠিত।   পরিকাঠাম   স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। বামনগাছি রেলওয়ে স্টেশনে ৩ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  বামনগাছি রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ বামনগাছি রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৭২ সালে এই রেলপথে বৈদ্যুতীকরণের কাজ সম্পূর্ণ হয়েছিল।   রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বনগাঁ  এবং শিয়ালদা, বারাসাত ও মাঝেরহাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।   প্রশাসন ও  নিরাপত্তার ব্যবস্থা  বামনগাছি রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:উত্তর চব্বিশ পরগনা জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
এটি একটি দ্ব্যর্থতা নিরসন পাতা । "কালী" শব্দটি নিম্নলিখিত নিবন্ধগুলিকে নির্দেশ করতে পারে:   কালী - সময়, সৃষ্টি, ধ্বংস ও শক্তির দেবী  কালী - পরামিতি পরিমাপের সাথে সম্পর্কিত একটি শব্দ।  কলি (অসুর) - হিন্দুধর্মে একটি অসুরের নাম।  কলি যুগ - হিন্দুধর্মের একটি যুগের নাম।  কালী (মাছ) - একটি মাছের নাম।  কালী (চলচ্চিত্র) - একটি মালায়ালাম ভাষার চলচ্চিত্রের নাম।
দখল গৌতম ঘোষ পরিচালিত ১৯৮১ সালের বাংলা ভাষার ভারতীয় চলচ্চিত্র। এতে শ্রেষ্ঠাংশে অভিনয় করেন মমতাশঙ্কর, রবিন সেনগুপ্ত, সুনীল মুখার্জি, সুজল রায়চৌধুরী। এটি সুশীল জনার ছোটগল্প আম্মা অবলম্বনে নির্মিত।  এটি গৌতম ঘোষ পরিচালিত প্রথম বাংলা ভাষার পূর্ণদৈর্ঘ্য চলচ্চিত্র। ২৯তম জাতীয় চলচ্চিত্র পুরস্কারে এটি শ্রেষ্ঠ পূর্ণদৈর্ঘ্য চলচ্চিত্র বিভাগে পুরস্কৃত হয়। এছাড়া এটি ১১তম ইন্টারন্যাশনাল হিউম্যান রাইটস চলচ্চিত্র উৎসবে গ্র‍্যান্ড জুরি পুরস্কার লাভ করে।  অভিনয়শিল্পীদল  মমতা শংকর  রবিন সেনগুপ্ত  সুনীল মুখার্জি  সুজল রায়চৌধুরী  বিমল দেব  পুরস্কার ২৯তম জাতীয় চলচ্চিত্র পুরস্কার  শ্রেষ্ঠ পূর্ণদৈর্ঘ্য চলচ্চিত্র - দখল  তথ্যসূত্র  বহিঃসংযোগ    বিষয়শ্রেণী:১৯৮১-এর চলচ্চিত্র বিষয়শ্রেণী:১৯৮১-এর নাট্য চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:গৌতম ঘোষ পরিচালিত চলচ্চিত্র বিষয়শ্রেণী:সামাজিক বাস্তবতা সম্পর্কে চলচ্চিত্র বিষয়শ্রেণী:পশ্চিমবঙ্গের পটভূমিতে চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বাইশামেন বাতিঘর (), চীনের হাইনান প্রদেশের হাইকোউ হাইদিয়ান দ্বীপে অবস্থিত বাতিঘর, এটি বিশ্বের ষষ্ঠ উচ্চতম বাতিঘর, এবং চীনের দ্বিতীয় সর্বোচ্চ। একটি তিনতলা ষড়ভুজ ভিত্তি থেকে উঠে, কাঠামোটি  লম্বা। এই সক্রিয় বাতিঘরের একটি ফোকাল প্লেন রয়েছে  এবং প্রতি ছয় সেকেন্ডে একটি সাদা ফ্ল্যাশ পাঠায়। ত্রিভুজাকার, নলাকার টাওয়ার এবং ভিত্তি সম্পূর্ণরূপে সাদা কংক্রিট দিয়ে তৈরি।   আরো দেখুন    চীনের বাতিঘরের তালিকা  বিশ্বের সবচেয়ে উঁচু বাতিঘরের তালিকা   তথ্যসূত্র      বহিঃসংযোগ    বাইশমেন বাতিঘরের তথ্য  বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:২০০০-এ চীনে প্রতিষ্ঠিত বিষয়শ্রেণী:চীনের বাতিঘর বিষয়শ্রেণী:২০০০-এ সম্পন্ন বাতিঘর
চাক নরিস মার্কিন মার্শাল আর্টিস্ট ও অভিনয়শিল্পী। ২০০৬ সালে টাইম ম্যাগাজিন একটা সাক্ষাৎকার ছেপেছিল চাক নরিসের। সেখানে তাকে পরিচয় করিয়ে দেওয়া হয়েছিল ‘অনলাইন কাল্ট হিরো’ হিসেবে। তিনি গড়ে তুলেছেন চান কাক দো নামের মার্শালআর্ট। ২০০৫ সাল থেকে ইন্টারনেটে কিংবদন্তি হয়ে ওঠেন ওয়ে অব দ্য ড্রাগন ছবির এই অভিনয়শিল্পী।চাক নরিস বৃত্তান্ত, দৈনিক প্রথম আলো। ঢাকা থেকে প্রকাশের তারিখ: ২৩-০১-২০১২ খ্রিস্টাব্দ।   প্রাথমিক জীবন  চাক নরিসের জন্ম ১৯৪০ সালের ১০ মার্চে। ইউনাইটেড স্টেটস এয়ারফোর্স থেকে অবসর নেওয়ার পর মার্শাল আর্টের দুনিয়ায় পা রাখেন নরিস।   তথ্যসূত্র    আরও পড়ুন    The Secret Power Within: Zen Solutions to Real Problems, Zen Buddhism and martial arts. Little, Brown and Company (1996). .  Against All Odds: My Story, an autobiography. Broadman & Holman Publishers (2004). .  The Justice Riders, Wild West novels. Broadman & Holman Publishers (2006). .  Norris, Chuck. Black Belt Patriotism: How to Reawaken America, Regnery Publishing (2008).   Spector, Ian: The Truth about Chuck Norris: Gotham Books: New York: 2007:    বহিঃসংযোগ            Official Chun Kuk Do Website   Audio interview with National Review Online  Chuck is named to Maxim.com's Top Dudeliest Dudes list of 2007   বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:জীবিত ব্যক্তি বিষয়শ্রেণী:১৯৪০-এ জন্ম বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:মার্শাল আর্ট স্কুলের প্রতিষ্ঠাতা বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:২০শ শতাব্দীর মার্কিন অ-কল্পকাহিনী লেখক বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:ক্যালিফোর্নিয়ার সমাজকর্মী বিষয়শ্রেণী:টেক্সাসের সক্রিয়কর্মী বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন প্রেরণাদায়ী লেখক বিষয়শ্রেণী:মার্কিন জনহিতৈষী বিষয়শ্রেণী:ক্যালিফোর্নিয়ার চলচ্চিত্র প্রযোজক বিষয়শ্রেণী:ইন্টারনেট মিম বিষয়শ্রেণী:ক্যালিফোর্নিয়ার অভিনেতা বিষয়শ্রেণী:টেক্সাসের অভিনেতা বিষয়শ্রেণী:ক্যালিফোর্নিয়ার চিত্রনাট্যকার বিষয়শ্রেণী:লস অ্যাঞ্জেলেসের লেখক
মোস্তাফিজুর রহমান পিএএ (জন্ম ২৫ মে ১৯৬৪) বাংলাদেশ সিভিল সার্ভিসের একজন অবসরপ্রাপ্ত কর্মকর্তা। তিনি সিলেট ও ঢাকার বিভাগীয় কমিশনার এবং ভূমি মন্ত্রণালয়ের সচিব হিসেবে দায়িত্ব পালন করেন। ২০২৩ সালের ২ এপ্রিল থেকে ২৫ মে ২০২৪ পর্যন্ত স্বরাষ্ট্র মন্ত্রণালয়ের জননিরাপত্তা বিভাগের সচিব হিসেবে দায়িত্ব পালন করেন।  প্রাথমিক জীবন মোস্তাফিজুর ১৯৬৪ সালের ২৫ মে খুলনা জেলায় জন্মগ্রহণ করেন। তার বাবার নাম মিজানুর রহমান ও মায়ের নাম নুরুন্নাহার। তিনি পিএএ সেইন্ট জোসেফ হাই স্কুল থেকে ১৯৭৯ সালে এসএসসি এবং সরকারি ব্রজলাল কলেজ থেকে ১৯৮১ সালে এইচএসসি পাস করেন। তিনি রাজশাহী বিশ্ববিদ্যালয়ের পদার্থবিজ্ঞান থেকে ১৯৮৬ সালে স্নাতকোত্তর ডিগ্রি অর্জন করেন। এছাড়া তিনি দেশ-বিদেশে একাধিক উচ্চতর প্রশিক্ষণ লাভ করেছেন।  কর্মজীবন মোস্তাফিজুর রহমান খুলনা পাবলিক কলেজে প্রভাষক হিসেবে কর্মজীবন শুরু করেন। তিনি ১৯৯১ সালে বাংলাদেশ সিভিল সার্ভিসে প্রশাসন ক্যাডারের দশম ব্যাচের কর্মকর্তা হিসেবে যোগদান করেন। প্রশাসনের বিভিন্ন স্তরে তার কাজ করার অভিজ্ঞতা রয়েছে। তিনি সহকারী কমিশনার, সহকারী কমিশনার (ভূমি), উপজেলা নির্বাহী কর্মকর্তা, অতিরিক্ত জেলা প্রশাসক, যশোর জেলার জেলা প্রশাসক, অ্যাকসেস টু ইনফরমেশন প্রোগ্রামের (এটুআই) পরিচালক ও প্রকল্প পরিচালক, সিলেট বিভাগ ও ঢাকা বিভাগের বিভাগীয় কমিশনারসহ বিভিন্ন দায়িত্ব পালন করেছেন। তিনি তিনি ২০২০ সালের ডিসেম্বর মাসে সচিব পদে পদোন্নতি পান এবং ভূমি মন্ত্রণালয়ের সচিব হিসেবে নিয়োগ লাভ করেন। ২০২৩ সালের ২ এপ্রিল তিনি স্বরাষ্ট্র মন্ত্রণালয়ের জননিরাপত্তা বিভাগের সচিব হিসেবে যোগদান করেন। ২৪ মে ২০২৩ সালে তিনি সিনিয়র সচিব হিসেবে পদোন্নতি লাভ করেন। ২৪ মে ২০২৩ সালে তাকে একই বিভাগে সিনিয়র সচিব হিসেবে পরবর্তী ১ বছরের জন্য চুক্তিভিত্তিক নিয়োগ প্রদান করা হয়। ২৫ মে ২০২৪ সালে তিনি অবসরে যান।  পুরস্কার ও সম্মাননা ডিজিটাল বাংলাদেশ বিনির্মাণে মোস্তাফিজুর রহমানের অগ্রণী ভূমিকা রয়েছে। কর্মক্ষেত্রে গুরুত্বপূর্ণ অবদানের জন্য তিনি বিভিন্ন পুরস্কার ও সম্মাননা লাভ করেছেন। এর মধ্যে রয়েছে:   জনপ্রশাসন পদক ২০১৬  শুদ্ধাচার পুরস্কার ২০১৯-২০  ডিজিটাল বাংলাদেশ পুরস্কার ২০২০ (দলগত)  ডিজিটাল বাংলাদেশ পুরস্কার ২০২২ (দলগত)  বঙ্গবন্ধু জনপ্রশাসন পদক ২০২২  তথ্যসূত্র  বিষয়শ্রেণী:১৯৬৪-এ জন্ম বিষয়শ্রেণী:বাংলাদেশের সচিব বিষয়শ্রেণী:খুলনা জেলার ব্যক্তি বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:সরকারি ব্রজলাল কলেজের প্রাক্তন শিক্ষার্থী
বসুন্দিয়া ইউনিয়ন বাংলাদেশের যশোর জেলার যশোর সদর উপজেলার অন্তর্গত একটি প্রশাসনিক এলাকা। বসুন্দিয়া ফল উৎপাদনের জন্য বিখ্যাত। বসুন্দিয়ায় প্রচুর পরিমাণে লিচু উৎপাদন হয়। তাছাড়া বসুন্দিয়া বাজারের কাঁঠালের হাট সারা দেশের নামকরা।  ঐতিহ্যবাহী শিক্ষাপ্রতিষ্ঠান: বসুন্দিয়া স্কুল এন্ড কলেজ পূর্ব নাম বসুন্দিয়া মাধ্যমিক বিদ্যালয়। বিদ্যালয়টি ১০০ বছরের পুরনো শিক্ষা প্রতিষ্ঠান। এছাড়া সিঙিয়া আদর্শ  কলেজ এবং জঙ্গলবাধাল মাধ্যমিক বিদ্যালয় ও জগন্নানাথপুর মাধ্যমিক বিদ্যালয় নামে স্বনামধন্য শিক্ষা প্রতিষ্ঠান আছে।  বসুন্দিয়ার মানুষের আরেকটি বৈশিষ্ট্য হলো এই ইউনিয়নের মানুষ খুবই শান্তিপ্রিয়।   ইতিহাস   নামকরণ   তথ্যসূত্র   বহিঃসংযোগ   বিষয়শ্রেণী:যশোর সদর উপজেলার ইউনিয়ন
ভান্তে (    ) ( পালি ;    ,  ; সংস্কৃত : ভবন্তঃ (    )  ), কখনও কখনও ভদন্তও বলা হয়, এটি একটি সম্মানজনক উপাধি যা থেরবাদ ঐতিহ্যে বৌদ্ধ ভিক্ষু এবং উচ্চপদস্থ ব্যক্তিদের সম্বোধন করতে ব্যবহৃত হয়।  ধর্মীয়ভাবে শব্দটির অর্থ "শ্রদ্ধেয়।"  থাম্ব|314x314পিক্সেল| ভারতীয় বিহার বা মঠে বুদ্ধ ও বোধিসত্ত্ব বাবাসাহেব আম্বেদকরের মূর্তি সহ তরুণ ভারতীয় বৌদ্ধ ভিক্ষু   ব্যুৎপত্তি  ভান্তে' (    ) একটি লিঙ্গ-নিরপেক্ষ শব্দ, এবং সন্ন্যাসী এবং সন্ন্যাসী উভয়কে সম্বোধন করতে ব্যবহার করা যেতে পারে। এটি শব্দের ভোকেটিভ ফর্ম ভদন্ত , যা মহত্ত্ব এবং সম্মানের স্বীকৃতি প্রদান করে। ইংরেজিতে, শব্দটি প্রায়ই সম্মানীয় হিসাবে অনুবাদ করা হয় । Value Bhadanta, bhaddanta Pali Text Society Pali-English Dictionary নেপালি শব্দ বেয়ার এবং ব্যান্ডে একই উদ্ভূত এবং বৌদ্ধ ধর্মযাজকদের সম্বোধন করতে ব্যবহৃত হয়। The Circle of Bliss: Buddhist Meditational Art by John C. Huntington, Dina Bangdel. Serindia Publications: 2003  Page 29 ভান্তেকে থাইল্যান্ডের আজান, ফ্রা বা লুয়াং পোর বা বার্মার আশিন (বর্তমানে মায়ানমার ), তিব্বতের রিনপোচে- এর মতো নির্দিষ্ট বৌদ্ধ ভিক্ষুদের সম্মানসূচক বা সম্বোধন হিসাবেও ব্যবহার করা যেতে পারে।  কিছু বিখ্যাত সন্ন্যাসী যাদের ভান্তে সম্বোধন করা হয় তাদের মধ্যে রয়েছে:   ভন্তে কে শ্রী ধম্মানন্দ  ভান্তে ধর্মওয়ারা  ভান্তে হেনেপোলা গুণরতনা ("ভান্তে জি।" )  ভান্তে ধম্মলোক মহাস্থবির  ভান্তে কুমার কাশ্যপ মহাস্থবির  ভান্তে প্রজ্ঞানন্দ মহাস্থবির  ভান্তে সীতাগু সায়াদাউ  ভান্তে বিমলরামসী  ব্যাকরণগতভাবে "ভান্তে" একটি পালি শব্দ "ভদন্ত" (শ্রদ্ধেয়, শ্রদ্ধেয়) এর একটি ভোকেটিভ কেস ফর্ম। ভোকেটিভ কেসটি বোঝায় এবং ঠিকানার জন্য ব্যবহৃত হয়। Buddhist Precept & Practice Gombrich, Richard F. Clarendon Press: 1995 , Page 141   সাহিত্যে  সন্ন্যাসীদের মধ্যে ভান্তে শিরোনামটি সংঘের মধ্যে উচ্চপদস্থ ব্যক্তিদের সম্বোধন করার জন্য ব্যবহৃত হয়। পালি ক্যানন বুদ্ধের শিষ্যদের এইভাবে তাদের সিনিয়রদের সম্বোধন করার উল্লেখ রয়েছে। যদিও বুদ্ধকে সাধারণত ভগবান শব্দ দিয়ে সম্বোধন করা হয়, তাঁর শিষ্যরাও কখনও কখনও তাঁকে ভান্তে বলে সম্বোধন করতেন।   আরো দেখুন    আইয়া  আজান  অঞ্জলি  আওগাথা  ফ্রা  সায়াদাও   তথ্যসূত্র   বিষয়শ্রেণী:বৌদ্ধ উপাধি বিষয়শ্রেণী:থেরবাদ
গোলোকধাম রহস্য, সত্যজিৎ রায় রচিত গোয়েন্দা কাহিনী ফেলুদা সিরিজের একটি গল্প।   সংক্ষিপ্তসার  এই গল্পে একজন বাঙালি বায়কেমিস্ট নিহার রঞ্জন দত্ত এর কাহিনী রয়েছে। প্রতিভাবান নিহার বাবু আমেরিকাতে ক্যান্সার নিয়ে গবেষণা করতেন। সেখানে তার সহকারী ছিলেন সুপ্রকাশ চৌধুরী। কিন্তু লোভের কারণে সুপ্রকাশ নিহার বাবুর পরীক্ষায় বিস্ফোরণ ঘটিয়ে তাকে অন্ধ করে দেন। ফলে নিহার বাবুকে কলকাতায় ফিরে আসতে হয়। অনেকদিন পর ফেলুদা নিহার বাবুর বাড়িতে ডাকাতির কেস নিয়ে যান। এই ঘটনার শেষ দিকে ফেলুদা দেখেন নিহার বাবুর গবেষণার কাগজপত্র এবং সঙ্গে ৩৩ হাজার টাকা চুরি হয়ে গেছে। ওই দিনই নিহার বাবুর দুই ভাড়াটিয়া সুখওয়ানি এবং দস্তুর-এর একজন দস্তুর খুন হন।  পরে দেখা যায় ওই কাগজ-পত্র ও টাকা নিহার বাবুর ব্যক্তিগত সহকারী, বিশ্বস্ত রঞ্জিত বন্দ্যোপাধ্যায় চুরি করেছিলেন এবং দস্তুর খুন হয় নিহার বাবুর দ্বারা। কারণ নিহার বাবু চিনতে পেরেছিলেন যে দস্তুর ছিলেন তার এককালের সহকারী সুপ্রকাশ চৌধুরী। তীব্র  প্রতিশোধস্পৃহায় নিহার বাবু এই কাজ করেছিলেন। অন্ধ হলেও দস্তুরকে হত্যা করতে সক্ষম হন। ফেলুদা সেটা জানতে পেরেছে সেটা নিহারবাবু বুঝতে পারেন। তিনি ফেলুদাকে জানান তিনি ক্যানসারের রোগী। এর মাত্র ১৭ দিন পর তিনি মারা যান।   তথ্যসূত্র   বিষয়শ্রেণী:সত্যজিৎ রায়ের রচনাবলী বিষয়শ্রেণী:ফেলুদা ধারাবাহিক
অ্যালাইন লাভিন ম্যাকম্যাহন  (৩ মে ১৮৯৯ - ১২ অক্টোবর ১৯৯১) একজন মার্কিন অভিনেত্রী ছিলেন। ১৯২১ সালে মঞ্চে অভিনয়ের মধ্য দিয়ে তার কর্মজীবন শুরু হয়। তিনি ১৯৭৫ সালে অবসরে যাওয়ার পূর্ব পর্যন্ত চলচ্চিত্র ও টেলিভিশনে অসংখ্য কাজ করেছেন। তিনি ড্রাগন সিড (১৯৪৪) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।   প্রারম্ভিক জীবন  ম্যাকম্যাহন ১৮৯৯ সালের ৩রা মে পেন্সিলভেনিয়া অঙ্গরাজ্যের ম্যাকিস্পোর্টে জন্মগ্রহণ করেন। তার পিতা উইলিয়াম মার্কাস ম্যাকম্যাহন ও মাতা জেনি (বিবাহপূর্ব সিমন)। তার পিতা এসোসিয়েটেড প্রেস ও মুনসি্‌স ম্যাগাজিনের সম্পাদক ছিলেন।  তার পিতামাতা ১৮৯৮ সালের ১৪ই জুলাই ওহাইও অঙ্গরাজ্যের কলাম্বাসে বিবাহ বন্ধনে আবদ্ধ হন। তার পিতা ১৯৩১ সালের ৬ই সেপ্টেম্বর মৃত্যুবরণ করেন। তার মাতা বেল সংগ্রাহক ছিলেন। তিনি ১৯৮৪ সালে ১০৬ বছর বয়সে মৃত্যুবরণ করেন।   কর্মজীবন  ম্যাকম্যাহন ১৯১৪ সালে পেশাদার কর্মজীবন শুরু করেন।  ১৯২১ সালে দ্য মাদ্রাজ হাউজ নাটক দিয়ে তিনি ব্রডওয়ে মঞ্চে অভিনয় শুরু করেন। অন্য একটি সূত্র উল্লেখিত হয়েছে যে তার প্রথম ব্রডওয়ে নাটক ছিল ১৯২১ সালে দ্য মিরেজ। তার অভিনীত মোট ব্রডওয়ে মঞ্চনাটকের সংখ্যা ২৪। তার অভিনীত প্রথম চলচ্চিত্র ছিল প্রাক-কোড চলচ্চিত্র ফাইভ স্টার ফাইনাল (১৯৩১)। পরবর্তীকালে তিনি ব্রডওয়ে মঞ্চে ও হলিউড চলচ্চিত্রে পাশাপাশি অভিনয় করে যান।   ব্যক্তিগত জীবন ও মৃত্যু  ম্যাকম্যাহন ১৯২৮ সালের ২৮শে মার্চ স্থপতি ও নগর পরিকল্পনাবিদ ক্লেরেন্স স্টেইনের সাথে বিবাহবন্ধনে আবদ্ধ হন।  স্টেইন রিজিওন্যাল প্ল্যানিং অ্যাসোসিয়েশনের প্রতিষ্ঠাতা। বিবাহের পর দীর্ঘকাল ম্যাকম্যাহন লস অ্যাঞ্জেলেসে এবং স্টেইন নিউ ইয়র্ক সিটিতে বসবাস করতেন।Kaufman, Jerome L. Review of "The Writings of Clarence S. Stein: Architect of the Planned Community" by Kermit Carlyle Parsons (ed.). The Town Planning Review; Liverpool Vol. 71, Iss. 4, (Oct 1, 2000): 90. স্টেইন ১৯৭৫ সালে মৃত্যুবরণ করেন। তারা নিঃসন্তান ছিলেন। ম্যাকম্যাহন ১৯৫০ সালে ইকুইটি লাইব্রেরি থিয়েটারের সভাপতি ছিলেন। তিনি কমিউনিটি থিয়েটারের জন্য মঞ্চনাটকের আয়োজন করতেন এবং দাতব্য কার্যক্রমে সক্রিয় ছিলেন।  ম্যাকম্যাহন নিউমোনিয়ায় আক্রান্ত হয়ে ১৯৯১ সালের ১২ই অক্টোবর ৯২ বছর বয়সে নিউ ইয়র্ক সিটিতে মৃত্যুবরণ করেন।   তথ্যসূত্র    বহিঃসংযোগ                  বিষয়শ্রেণী:১৮৯৯-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:মার্কিন ইহুদি অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:নিউমোনিয়ায় মৃত্যু বিষয়শ্রেণী:নিউ ইয়র্কে সংক্রামক রোগে মৃত্যু বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:নিউ ইয়র্কের (অঙ্গরাজ্য) ডেমোক্র্যাট বিষয়শ্রেণী:ক্যালিফোর্নিয়ার ডেমোক্র্যাট বিষয়শ্রেণী:বার্নার্ড কলেজের প্রাক্তন শিক্ষার্থী বিষয়শ্রেণী:ব্রুকলিনের অভিনেত্রী
পূর্বধলা রেলওয়ে স্টেশন বাংলাদেশের ময়মনসিংহ বিভাগের নেত্রকোণা জেলার পূর্বধলা উপজেলায় অবস্থিত একটি রেলওয়ে স্টেশন।  ইতিহাস ১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া ঝাঞ্চাইল, গৌরীপুর-ভৈরববাজার রেললাইন স্থাপন করে। এসময় পূর্বধলা রেলওয়ে স্টেশন তৈরি করা হয়। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে।  পরিষেবা পূর্বধলা রেলওয়ে স্টেশন দিয়ে বলাকা কমিউটার ও লোকাল ট্রেন চলাচল করে।  তথ্যসূত্র  বিষয়শ্রেণী:নেত্রকোণা জেলার রেলওয়ে স্টেশন
ভুম () ভারতের মহারাষ্ট্র রাজ্যের ওসমানাবাদ জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬০২ মিটার (১৯৭৫ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে ভুম শহরের জনসংখ্যা হল ১৭,৫১০ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে ভুম এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
থাম্ব|হিলঘ ম্যানর স্ট্যাম্প ব্রুকসব্যাঙ্ক (২৩ জুন ১৬৯৪ - ২৪ মে ১৭৫৬) ছিলেন একজন ইংরেজ এমপি এবং ব্যাংক অফ ইংল্যান্ডের গভর্নর।  তিনি লন্ডনের চিপসাইডের হ্যাকনি হাউস এবং ক্যাটিটন স্ট্রিটের গুদাম মালিক এবং পোশাক সরবরাহকারী জোসেফ ব্রুকসব্যাঙ্কের জ্যেষ্ঠ পুত্র ছিলেন। তিনি তার মায়ের বাবা রিচার্ড স্ট্যাম্পের উত্তরাধিকারী ছিলেন, যিনি ১৬৯২ সালে লন্ডনের লর্ড মেয়র স্যার থমাস স্ট্যাম্পের বড় ভাই ছিলেন। তিনি তুরস্কের সাথে ব্যবসা করার ক্ষেত্রে একজন সফল ব্যবসায়ী হয়ে ওঠেন এবং ১৭২৬ সালে নিউ ইংল্যান্ড কোম্পানির সদস্য হন। ১৭২৬ সালে তিনি ইয়র্কশায়ারের ট্যাডকাস্টারের কাছে হিলাউ ম্যানরে তার বাবার উত্তরসূরী হন।  তিনি ১৭২৭ সালে কোলচেস্টার এবং ১৭৪৩ সালে সালটাশের এমপি নির্বাচিত হন, ১৭৪৭ সালে একই নির্বাচনী এলাকার জন্য পুনরায় নির্বাচিত হন। তিনি ১৭২৮ থেকে ১৭৪০ এবং ১৭৪৩ থেকে ১৭৫৫ সাল পর্যন্ত ব্যাংক অফ ইংল্যান্ডের পরিচালক, ১৭৪০ থেকে ১৭৪১ সাল পর্যন্ত ডেপুটি গভর্নর এবং ১৭৪১ থেকে ১৭৪৩ সাল পর্যন্ত গভর্নর ছিলেন।  তিনি ১৭৩২ সালে ক্ল্যাপটনে হ্যাকনি হাউস নির্মাণ করেন। তিনি হ্যাকনি এবং ননসাচ পার্ক, সারের জোসেফ থমসনের কন্যা এলিজাবেথকে বিয়ে করেন, যার সাথে তার ৩ ছেলে এবং ৫ মেয়ে ছিল। তার পুত্র জোসেফ তার উত্তরসূরী হন।  তথ্যসূত্র     বিষয়শ্রেণী:গ্রেট ব্রিটেনের সংসদ সদস্য ১৭৪৭-১৭৫৪ বিষয়শ্রেণী:গ্রেট ব্রিটেনের সংসদ সদস্য ১৭৪১-১৭৪৭ বিষয়শ্রেণী:গ্রেট ব্রিটেনের সংসদ সদস্য ১৭২৭-১৭৩৪ বিষয়শ্রেণী:কর্নওয়ালের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:১৭৫৬-এ মৃত্যু বিষয়শ্রেণী:১৬৯৪-এ জন্ম বিষয়শ্রেণী:ব্রুকসব্যাঙ্ক পরিবার
খাস পারইল সরকারি প্রাথমিক বিদ্যালয় বাংলাদেশের রাজশাহী বিভাগের নওগাঁ জেলার রাণীনগর উপজেলার পারইল গ্রামে অবস্থিত একটি সরকারি প্রাথমিক শিক্ষা প্রতিষ্ঠান। বিদ্যালয়টি স্থানীয় শিশুদের প্রাথমিক শিক্ষাদান করে আসছে।thumb|খাস পারইল সরকারি প্রাথমিক বিদ্যালয়বিদ্যালয়টি ১৯৮০ সালে প্রতিষ্ঠিত হয়। এটি রাণীনগর উপজেলার একটি ঐতিহ্যবাহী প্রাথমিক শিক্ষা প্রতিষ্ঠান হিসেবে পরিচিত, যা দীর্ঘদিন ধরে এলাকায় শিক্ষার আলো ছড়িয়ে দিচ্ছে।বিদ্যালয়ে বর্তমানে ১৫২ জন শিক্ষার্থী ও ৫ জন শিক্ষক রয়েছেন। এটি ৪টি কক্ষবিশিষ্ট একটি ভবনে পরিচালিত হয়। এছাড়া বিদ্যালয়ে একটি দৃষ্টিনন্দন প্রবেশদ্বার (গেট) ও সীমানা প্রাচীর নির্মাণ করা হয়েছে। তবে শ্রেণিকক্ষের স্বল্পতার কারণে শিক্ষার্থীদের মাঝে কিছুটা সমস্যা দেখা দেয়।দীর্ঘদিন অপেক্ষার পর বিদ্যালয়ে একটি শহীদ মিনার নির্মাণ করা হয়। এর ফলে শিক্ষার্থীদের মাঝে ভাষা আন্দোলনের প্রতি শ্রদ্ধা ও দেশপ্রেম বৃদ্ধি পেয়েছে।thumb|বিদ্যালয়ে শহীদ মিনার উদ্বধন অনুষ্ঠানের ছবি বিদ্যালয়ের ব্যবস্থাপনা কমিটির তৎকালীন সভাপতি রাণীনগর উপজেলা পর্যায়ে প্রাথমিক বিদ্যালয় পরিচালনা কমিটির শ্রেষ্ঠ সভাপতি হিসেবে ২০১৮ সালে নির্বাচিত হন।শ্রেষ্ঠ সভাপতি আনছার আলী, প্রথম আলো, বগুড়া সংস্করণ, পৃষ্ঠা ৭, ১৪ সেপ্টেম্বর ২০১৮, শুক্রবারthumb|প্রথম আলো, বগুড়া সংস্করণ, পৃষ্ঠা ৭, ১৪ সেপ্টেম্বর ২০১৮, শুক্রবার পরবর্তী বছর, ২০১৯ সালে উপজেলা পর্যায়ে শ্রেষ্ঠ শিক্ষানুরাগী হিসেবে মনোনীত হন।এতে করে বিদ্যালয়ের সুনাম ও মর্যাদা আরও বৃদ্ধি পেয়েছে।শ্রেষ্ঠ শিক্ষানুরাগী আনছার আলী। প্রথম আলো। ৬ ডিসেম্বর ২০১৯। পৃষ্ঠা ৭। থাম্ব|শ্রেষ্ঠ শিক্ষানুরাগী আনছার আলী, প্রথম আলো, বগুড়া সংস্করণ, পৃষ্ঠা ৭, ০৬ ডিসেম্বর ২০১৯, শুক্রবার   আরও দেখুন   পারইল ইউনিয়ন  রাণীনগর উপজেলা  নওগাঁ জেলা   তথ্যসূত্র   বিষয়শ্রেণী:প্রাথমিক শিক্ষা বিষয়শ্রেণী:নওগাঁ জেলার শিক্ষাপ্রতিষ্ঠান বিষয়শ্রেণী:শিক্ষা স্তর বিষয়শ্রেণী:বিদ্যালয়ের ধরন
হলদি শ্রীনীবাস শেঠি কুন্দপুরার বিজেপি বিধায়ক।  তিনি পঞ্চমবারের মতো বিধায়ক হয়েছেন। শেষ মুহুর্তে মন্ত্রিপরিষদের পদ প্রত্যাখ্যাত হবার পরে তিনি ২০১২ সালে বিজেপি ত্যাগ করেছিলেন।  ২০১৮ বিধানসভা নির্বাচনে বিজেপি রাজনৈতিক লড়াই তীব্র করেছিলেন।   তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:কর্ণাটক বিধানসভার সদস্য বিষয়শ্রেণী:উড়ুপি জেলার ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কর্ণাটকের ভারতীয় জনতা পার্টির রাজনীতিবিদ বিষয়শ্রেণী:কর্ণাটক বিধানসভার সদস্য ২০০৮-২০১৩ বিষয়শ্রেণী:কর্ণাটক বিধানসভার সদস্য ২০১৮-২০২৩ বিষয়শ্রেণী:কর্ণাটক বিধানসভার সদস্য ১৯৯৯-২০০৪ বিষয়শ্রেণী:কর্ণাটক বিধানসভার সদস্য ২০০৪-২০০৭ বিষয়শ্রেণী:কর্ণাটক বিধানসভার সদস্য ২০১৩-২০১৮ বিষয়শ্রেণী:১৯৫১-এ জন্ম